คือหนูรู้เศร้าโดยไม่รู้สาเหตุทุกครั้งจะร้องไห้ตลอดเวลาอยากอยู่คนเดียวไม่อยากออกไปไหน เวลาคนเดียวรู้สึกเครียดรู้สึกกดดัน ทุกครั้งที่ร้องไห้ รู้สึกเจ็บปวด ท้อเเท้ เหนื่อยมากกก มักอยากจะนอนหลับคนเดียว อยากอยู่คนเดียวตลอดเวลา
สวัสดีค่ะ อาการเศร้า ร้องไห้คนเดียว ไม่อยากไปไหน เก็บตัวมากขึ้น ท้อแท้ นั้น หากเป็นแค่ชั่วคราว เป็นหลังเกิดปัญหาต่างๆในชีวิต อาจจะเป็นภาวะซึมเศร้าที่เกิดได้ในคนทั่วไปเมื่อพบกับปัญหา แต่หากมีอาการเรื้อรังต่อเนื่องเกิน 2 สัปดาห์โดยไม่มีช่วงที่ดีขึ้น ร่วมกับมีความผิดปกติในการกินและการนอน มีความคิดอยากฆ่าตัวตาย ไม่ไปเรียนหรือไปทำงานตามปกตินั้น อาจจะเข้าข่ายโรคซึมเศร้า หรือความผิดปกติของอารมณ์อย่างรุนแรงซึ่งหากเป็นโรคซึมเศร้านั้น แนะนำการพบจิตแพทย์เพื่อประเมินสุขภาพจิต และรับการรักษาต่อเนื่องด้วยยาหรือการทำจิตบำบัดเบื้องต้นหาสิ่งที่ชอบทำเพื่อเบี่ยงเบนความสนใจจากเรื่องเศร้า พูดคุยกับผู้ที่ไว้ใจได้เพื่อร่วมกันหาทางออกของปัญหา หรืออย่างน้อยได้ระบายปัญหาออกมา